CELEX: C2005/057/37
Language: fi
Date: 2005-03-05 00:00:00
Title: Asia C-4/05: Verwaltungsgericht Aachenin 29.12.2004 tekemällään päätöksellä esittämä ennakkoratkaisupyyntö asiassa Hasan Güzeli vastaan Oberbürgermeister der Stadt Aachen

5.3.2005   
            
            
               FI
            
            
               Euroopan unionin virallinen lehti
            
            
               C 57/23
            
         Verwaltungsgericht Aachenin 29.12.2004 tekemällään päätöksellä esittämä ennakkoratkaisupyyntö asiassa Hasan Güzeli vastaan Oberbürgermeister der Stadt Aachen
   (Asia C-4/05)
   (2005/C 57/37)
   Oikeudenkäyntikieli: saksa
   Verwaltungsgericht Aachen on pyytänyt 29.12.2004 tekemällään päätöksellä, joka on saapunut yhteisöjen tuomioistuimeen 6.1.2005, Euroopan yhteisöjen tuomioistuimelta ennakkoratkaisua asiassa Hasan Güzeli vastaan Oberbürgermeister der Stadt Aachen seuraaviin kysymyksiin:
   
               1.
            
            
               Estääkö päätöksen N:o 1/80 10 artiklan 1 kohdan syrjintäkielto jäsenvaltiota määräämästä, että sellaisen kantajan asemassa olevan turkkilaisen työntekijän, joka hänelle alun perin myönnetyn kansallisen oleskeluluvan voimassaolon päättymisen hetkellä työskenteli jäsenvaltion laillisilla työmarkkinoilla ja jolla oli toistaiseksi voimassaoleva oikeus työskennellä, oleskelun jatkuminen evätään työskentelyn keston aikana?
               Onko tässä yhteydessä merkitystä sillä, että turkkilaiselle siirtotyöläiselle myönnetty työlupa
               
                           —
                        
                        
                           on myönnetty kansallisen oikeuden mukaan ilman ajallista rajoitusta
                        
                     
                           —
                        
                        
                           on myönnetty kansallisen oikeuden mukaan alkuperäisen oleskeluluvan pysyvyydestä riippuen, mutta kyseinen työlupa ei kuitenkaan automaattisesti raukea oleskelua koskevan oikeuden voimassaolon päätyttyä, vaan on voimassa niin pitkään, kunnes ulkomaalainen ei enää saa oleskella asianomaisessa jäsenvaltiossa edes väliaikaisesti?
                        
                     
         
               2.
            
            
               Voiko jäsenvaltio evätä päätöksen N:o 1/80 10 artiklan 1 kohdan perusteella turkkilaisen työntekijän oleskelun silloin kun tämä työskentelee hänelle viimeksi myönnetyn oleskeluluvan voimassaolon päättymisen jälkeen kausityöntekijänä eli on työskentelyajanjaksojen väliset ajat työttömänä?
            
         
               3.
            
            
               Onko alun perin myönnetyn oleskeluluvan voimassaoloajan päättymisen jälkeen tehdyllä kansallisen työlupalainsäädännön muutoksella vaikutusta päätöksen N:o 1/80 10 artiklan 1 kohtaan perustuvaan kieltoon evätä oleskelun jatkuminen?